SET ปิดบวก 6 จุด รับข่าวโปรดเกล้าฯแต่งตั้งนายกฯ คาดตั้งรัฐบาลภายในมิ.ย.นี้
SET ปิดบวก 6 จุด รับข่าวโปรดเกล้าฯแต่งตั้งนายกฯ คาดตั้งรัฐบาลภายในมิ.ย.นี้ โดยดัชนีปิดตลาดวันนี้ ที่ระดับ 1,670.41 จุด บวก 5.68 จุด หรือ 0.34% มูลค่าการซื้อขาย 5 หมื่นล้านบาท
11 มิ.ย. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,670.41 จุด บวก 5.68 จุด หรือ 0.34% มูลค่าการซื้อขาย 5 หมื่นล้านบาท 
10 หุ้นดันดัชนีวันนี้

ด้าน น.ส.อาภาภรณ์ แสวงพรรค ผู้อำนวยการบริหาร ฝ่ายวิจัยหลักทรัพย์ บล.ดีบีเอส วิคเคอร์ส (ประเทศไทย) เปิดเผยว่า ตลาดหุ้นไทยวันนี้ปรับตัวขึ้นได้เล็กน้อย จากแรงซื้อที่มีเข้ามาในลักษณะของการเลือกเล่นเป็นรายตัวแต่กระจายไปหลายกลุ่มอุตสาหกรรม  เนื่องจากตอนนี้ก็ไม่มีข่าวลบ แต่มีปัจจัยหนุนจากการเมืองที่ดีขึ้น หลังมีการโปรดเกล้าฯแต่งตั้งนายกรัฐมนตรี และจะมีการตั้งรัฐบาลต่อไป ซึ่งคาดว่าจะตั้งรัฐบาลได้ภายในเดือนมิ.ย.นี้ ซึ่งหลังจากที่การเมืองชัดเจนขึ้น ก็ทำให้แรงซื้อของต่างชาติเข้ามามากขึ้น
ส่วนปัจจัยนอกประเทศก็ดูนิ่ง ๆ ต่างรอดูการประชุมธนาคารกลางสหรัฐ (เฟด) ที่จะมีขึ้นในสัปดาห์หน้า ซึ่งรอบนี้คิดว่าจะยังไม่ปรับลดอัตราดอกเบี้ย และรอดูการประชุมกลุ่มประเทศผู้ส่งออกน้ำมัน (โอเปก) และการประชุม G20 ที่จะมีขึ้นในช่วงปลายเดือนนี้
สำหรับแนวโน้มการลงทุนในวันพรุ่งนี้ (12 มิ.ย.) น.ส.อาภาภรณ์ กล่าวว่า ตลาดฯมีโอกาสที่จะปรับตัวขึ้นไปต่อได้ เนื่องจากดัชนีฯสามารถยืนเหนือระดับ 1,670 จุด พร้อมให้แนวรับ 1,665-1,660 จุด ส่วนแนวต้าน 1,675-1,680 จุด และมีแนวจิตวิทยาที่ไม่ควรหลุดที่ 1,650 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
CPALL   มูลค่าการซื้อขาย  2,682.60 ล้านบาท ปิดที่   81.75 บาท ลดลง   0.25 บาท
PTT     มูลค่าการซื้อขาย  2,523.98 ล้านบาท ปิดที่   47.50 บาท เพิ่มขึ้น  0.25 บาท
AOT     มูลค่าการซื้อขาย  1,681.55 ล้านบาท ปิดที่   66.25 บาท เพิ่มขึ้น  0.25 บาท
PTTEP   มูลค่าการซื้อขาย  1,597.78 ล้านบาท ปิดที่  128.50 บาท เพิ่มขึ้น  0.50 บาท
SCC     มูลค่าการซื้อขาย  1,314.91 ล้านบาท ปิดที่  460.00 บาท ราคาไม่เปลี่ยนแปลง
 
ตลาดหุ้นเอเชีย
